

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.5 | 2025. gada 28. augustā |

**15.**

**Par līguma slēgšanu ar**

**Rīgas Tehniskās universitātes Inženierzinātņu vidusskolu**

#### **Ogres novada pašvaldībā (turpmāk – Pašvaldība) saņemts SIA “RTU Starptautiskā zinātņu un tehnoloģiju skola”, reģ. Nr. 40103765251, juridiskā adrese: Kronvalda bulvāris 1, Rīga, LV-1010, 2025. gada 6. augusta iesniegums (reģistrēts ar Nr. 2-4.1/4227) ar lūgumu piešķirt finansējumu 2025./2026. mācību gadam par Pašvaldības administratīvajā teritorijā deklarēto skolēnu,** kuri apgūst līdz 2028. gada 27. martam akreditētu (akreditācijas ID AJ\_1144) vispārējās vidējās izglītības programmu (izglītības programmas kods 31016011) Rīgas Tehniskās universitātes Inženierzinātņu vidusskolā (turpmāk – RTU IZV)**. Iesniegumam pielikumā pievienota izdevumu tāme ar izmaksām vienam audzēknim mēnesī, kas sastāda 465,39 EUR** (četri simti sešdesmit pieci euro un 39 centi) mēnesī.

#### **Pašvaldībai ir veiksmīga ilglaicīga sadarbība ar Rīgas Tehnisko universitāti. RTU IZV ir Latvijā pirmā vispārējās vidējās izglītības mācību iestāde, ko izveidojusi universitāte un kurā Latvijas talantīgākie skolēni var padziļināti apgūt eksaktos mācību priekšmetus, lai sagatavotos inženierzinātņu studijām.**

Lai atbalstītu Ogres novada talantīgos izglītojamos un veicinātu viņu interesi par STEM[[1]](#footnote-1) jomu, kā arī sniegtu plašākas iespējas, ir lietderīgi nodrošināt Pašvaldības sadarbību ar RTU IZV, tai skaitā sniedzot finansiālu atbalstu izglītojamo mācību procesa nodrošināšanai.

Plānotais atbalsta apmērs ir atbilstošs Pašvaldības vispārējās pamata un vidējās izglītības iestādēs aprēķinātajām vidējām izmaksām vienam izglītojamajam mēnesī.

Pamatojoties uz Pašvaldības Centrālās administrācijas Budžeta nodaļas aprēķiniem, viena izglītojamā vidējās izmaksas Ogres novadā uz 2025. gada 1. septembri ir 110,14 EUR (simts desmit *euro* un 14 centi).

Pamatojoties uz Pašvaldību likuma 4. panta pirmās daļas 4. punktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

**1. Noteikt** ikmēneša finansiālu atbalstu par Ogres novadā deklarēto izglītojamo mācību procesa īstenošanu Rīgas Tehniskās universitātes Inženierzinātņu vidusskolā 2025./2026. mācību gadā, kas atbilst Ogres novada pašvaldībā aprēķinātajām vidējām izmaksām vienam izglītojamajam mēnesī.

2. Finansējums ir paredzēts 2025. gada budžetā – Valdības funkcijā 09.21912 Finansējums bērniem, kuri apmeklē privātās izglītības iestādes.

**3. Uzdot Ogres novada Izglītības pārvaldei organizēt** līguma slēgšanu ar Rīgas Tehniskās universitātes Inženierzinātņu vidusskolu par finansiāla atbalsta piešķiršanu Ogres novadā deklarēto izglītojamo mācību procesa īstenošanai Rīgas Tehniskās universitātes Inženierzinātņu vidusskolā 2025./2026. mācību gadā.

4. **Kontroli** **par lēmuma izpildi uzdot** Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka A. Kraujas paraksts)

1. STEM *–* Science, Technology, Engineering, Arts and Mathematics (Engl.)/Dabaszinātnes, Tehnoloģijas, Inženierzinātnes, Mākslas un Matemātika [↑](#footnote-ref-1)